ไม่รุ้สึกหิวในเเต่ละมื้อ เเต่ก็พยายามทานทุกมื้อนอนไม่หลับ ตื่นไวกว่าปกติ ตื่นมาไม่สดชื่นมีอาการเเขนขาชาบางครั้งเเก้ไขยังไงดีคะ
สวัสดีค่ะ อาการรู้สึกไม่หิวในแต่ละมื้อ นอนไม่ค่อยหลับ ตื่นไหว ไม่สดชื่น อาจจะยังเป็นกลุ่มอาการที่ยังไม่จำเพาะเจาะจงต่อโรคใดโดยการไม่หิว หรือความรู้สึกอยากอาหารน้อยลง อาจจะเกิดจาก อาหารเป็นพิษ การมีลำไส้อักเสบหรือติดเชื้อ กรดไหลย้อน หรือการมีกระเพาะอาหารอักเสบหรือแผลในกระเพาะอาหารที่กำเริบเช่นจากชนิดของอาหารที่รับประทานเข้าไป หรืออาจเป็นผลข้างเคียงของยาบางชนิดทำให้คลื่นไส้ การพักผ่อนน้อยทำให้อ่อนเพลียและไม่อยากอาหารได้เช่นกันในเบื้องต้น พักผ่อนให้เพียงพอ เข้าและตื่นนอนให้เป็นเวลา รับประทานอาหารอ่อนๆที่ย่อยง่ายให้ตรงเวลา 3 มื้อ ออกกำลังกายสม่ำเสมอ และถ้ายังมีอาการต่างๆต่อเนื่อง จนทำให้อ่อนเพลียมากระหว่างวัน กินได้น้อยมาก ควรไปพบแพทย์เพื่อตรวจเพิ่มเติม